Middelsstore, brune eller brunsvarte smygere. Undersiden av bakvingen er gjerne skinnende metallisk blå bortsett fra mørke ytterkanter, ofte er det også ett eller to blå tverrbånd på oversiden. Forvingen har en del små, hvite flekker. Larven er nokså slank, naken og mørkgrønn. Et uvanlig trekk er at den langstrakte puppen er ganske lys på farge, hvit eller blekgul.